Volkswagen bygger Power Center til energilagring

Volkswagen Gruppen vil opbevare grøn strøm i såkaldte Power Center-konstruktioner, der skal drives at brugte elbilbatterier. Det første system bygges i det nordlige Tyskland, det åber allerede næste år og vil kunne levere lige så meget strøm som et gaskraftværk. Det fortæller mediet WirtschaftsWoche.

Planerne blev introduceret sidste år, men er nu trådt ind i den konkrete implementeringsfase. Inden for fem til syv uger tages det første spadestik og konstruktionen vil være har til brug i begyndelsen af næste år.

Det nye Power Center skal fungere som en buffer for vind- og solenergi og dermed være med til at stabilisere elnettet.

Systemet vil blive drevet af VW ladenetværksafdelingen Elli. Kapaciteten vil i første omgang være på 700 megawatt-timer men kan senere udvides til en gigawatt-time, siger teknologichef Thomas Schmall.

Senere vil der blive bygget flere systemer rundt om i Tyskland. VW antager, at behovet for sådanne batteriopbevaringssystemer i Tyskland vil blive tidoblet i de kommende år.

Schmall fortæller til mediet, at der vil blive brugt nye batterier til dette første Power Center. Af den simple årsag, at der endnu ikke findes nok brugte elbilbatterier til formålet. “De begynder først at komme til os nu,” siger han. I fremtiden er målet specifikt at bruge kasserede elbilbatterier i Power Centrene, før de genbruges i tredje trin. Eventuelt ved nedbrydning og genbrug af materialerne.

Volkswagen bygger Power Center til energilagring